***Δελτίο Τύπου***

Η Κοινωνική Σύμπραξη της Π.Ε. Μαγνησίας/ Σποράδων, σε συνεργασία με την Αρωγή ΑΜΚΕ, πραγματοποίησε διαδικτυακή ενημερωτική ημερίδα για τους δημότες του δήμου Ζαγοράς-Μουρεσίου, σηματοδοτώντας την έναρξη της υλοποίησης συνοδευτικών μέτρων στα πλαίσια της πράξης: «ΑΠΟΚΕΝΤΡΩΜΕΝΕΣ ΠΡΟΜΗΘΕΙΕΣ ΤΡΟΦΙΜΩΝ ΚΑΙ ΒΑΣΙΚΗΣ ΥΛΙΚΗΣ ΣΥΝΔΡΟΜΗΣ, ΔΙΟΙΚΗΤΙΚΕΣ ΔΑΠΑΝΕΣ ΚΑΙ ΠΑΡΟΧΗ ΣΥΝΟΔΕΥΤΙΚΩΝ ΜΕΤΡΩΝ 2015 – 2016- ΠΕ ΜΑΓΝΗΣΙΑΣ /ΣΠΟΡΑΔΩΝ” ΤΟΥ ΕΠ ΕΠΙΣΙΤΙΣΤΙΚΗΣ ΚΑΙ ΒΑΣΙΚΗΣ ΥΛΙΚΗΣ ΣΥΝΔΡΟΜΗΣ (Ε.Β.Υ.Σ.) ΤΟΥ ΤΑΜΕΙΟΥ ΕΥΡΩΠΑΪΚΗΣ ΒΟΗΘΕΙΑΣ ΠΡΟΣ ΤΟΥΣ ΑΠΟΡΟΥΣ (ΤΕΒΑ) 2014-2020.

Η ημερίδα με θέμα **«Συμβουλές Υγιεινής Διαβίωσης»**, πραγματοποιήθηκε με επιτυχία και μεγάλη ανταπόκριση, τη Δευτέρα 26 Απριλίου στις 17.00-21.00

Εξειδικευμένοι εισηγητές παρουσίασαν πληροφορίες και χρήσιμες συμβουλές για τη σωστή διατροφή και την υγιεινή διαβίωση, και απάντησαν στις ερωτήσεις των συμμετεχόντων για θέματα που τους απασχολούν σχετικά με τη διατροφή των παιδιών, τους συνδυασμούς των τροφών, τη σωστή συντήρηση και αποθήκευση των τροφίμων και άλλα.

Η υλοποίηση των συνοδευτικών μέτρων του Κοινωνικής Σύμπραξης Π.Ε. Μαγνησίας/Σποράδων αναμένεται να συνεχιστεί το επόμενο διάστημα.